**Referat**

**Møde den 03.07.2014 kl. 19.00 i Den Gule Stald.**

Fremmødte: Britta Jørholt, Elsebet Christiansen, Poul-Erik Feldt, Bjørn Ramnæs og Tine Rasmussen.

Udeblevet : Kaj Flinta og Jørgen Petersen.

Referent: Tine Rasmussen

1. **Godkendelse og underskrivelse af referat fra 15.5.2014.**

Alle de tilstedeværende i LKO, stemte for godkendelse af referat fra d. 15. maj 2014. Referat godkendt og underskrevet.

1. **Drøftelse af mailkorrespondance mellem formand og Kaj Flinta.**

Korrespondancen blev drøftet og det blev besluttet, at spørgsmål vedrørende lokalråd skal drøftes på møderne frem for pr. mail.

1. **Indkaldelse til ekstraordinær generalforsamling torsdag den 28.8.2014 i Den Gule Stald. Herunder et ekstra punkt angående mailkorrespondance mellem formand og Kaj Flinta. Jfr. vedtægternes § 10.**

Formanden ønsker ikke at fortsætte sit arbejde i bestyrelsen på de nuværende konditioner. Yderligere 2 bestyrelsesmedlemmer ønskede ligeledes heller ikke at fortsætte arbejdet af samme grund, Et flertal besluttede derfor at lade den ekstraordinære generalforsamling foretage valg til en ny bestyrelse og 2 suppleanter. Dagsordenen kommer herefter til at indeholde: 2. behandling af vedtægtsændringer fra generalforsamlingen den 24.4.2014. Derudover valg til bestyrelse jfr. Vedtægternes § 9 stk. 5.

1. **Annoncering i Sydsjælland Tidende, LKO-liste, kommunens info-side og LKO’s hjemmeside.**

Formanden sørger for annoncering m.v.

1. **Økonomi pr. d.d.**

Nuværende saldo er d.d. 16329,59 kr.

1. **Kommunens opfølgningsskemaer fra dialogmøder**

Gennemgået og drøftet.

1. **Nærdemokratimodellen**

Udsættes til næste møde.

1. **Nyt fra Redaktionsudvalget**

Der skal kikkes på hjemmeside. Overføres til næste møde.

1. **Flagstang på havnen**

Bjørn arbejder forsat på det.

1. **Høstmarked den 5.10. i Viemose – stand (er tilmeldt), hjemmeside, LKO-liste**

Foldere og skiltning. Forslag til tekst på banner og layout til brochure. Tine skaffer et bord og et par stole. Bjørn tager kontakt til Steen Werning.

1. **Skiltning, pjecer m.v. Skal være færdige til det første borgermøde.**

Der fremstilles materialer til information til borgere i nærområdet bl.a. om nærdemokratimodel og visioner. Vi lægger hovederne i blød med hensyn til tekster.

1. **Borgermøder – 2 borgermøder plus 1 dialogmøde. Annoncering m.v. Infoside Vordingborg Kommune, Sydsjællands Tidende, LKO’mailliste, hjemmeside.**

Borgermøder afholdes. Der arbejdes på at afholde borgermøde i Langebæk torsdag d. 18 eller 25 september.

1. **Bestyrelsesmedlemmers deltagelse i eksterne møder**

Formanden oplyste, at alle invitationer som modtages pr. mail videresendes til bestyrelsesmedlemmer. Man kan derefter, hver især, tilkendegive pr. mail om man ønsker at deltage. Formanden tilmelder de, der ønsker at deltage.

1. **Mødedatoer – 28.8. ekstraordinær generalforsamling.**

Næste møde den 7.8. 2014 kl. 19.00 hos Britta

1. **Eventuelt**

Tine kontakter Lundby lokalråd vedr. deres velkomst til nye borgere i lokal området.

Elsebet Christiansen

Poul-Erik Feldt

Tine Rasmussen

Britta Jørholt

Bjørn Ramnæs